ՀՀ ԿՐԹՈւԹՅԱՆ, ԳԻՏՈւԹՅԱՆ, ՄՇԱԿՈւՅԹԻ ԵՎ ՍՊՈՐՏԻ ՆԱԽԱՐԱՐՈւԹՅՈւՆ

ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ

«ՇԻՐԱԿԻ Մ. ՆԱԼԲԱՆԴՅԱՆԻ ԱՆՎԱՆ ՊԵՏԱԿԱՆ ՀԱՄԱԼՍԱՐԱՆ»

ՀԻՄՆԱԴՐԱՄ

ԱՎԱՐՏԱԿԱՆ ՀԵՏԱԶՈՏԱԿԱՆ ԱՇԽԱՏԱՆՔ

**Թեմա՝ ԴԱՍՏԻԱՐԱԿՈՒԹՅԱՆ ՀԱՄԱԿԱՐԳԻ ՏԱՐՐԵՐԸ ԵՎ ԴՐԱՆՑ ԴԵՐԸ ԿՐՏՍԵՐ ԴՊՐՈՑԱԿԱՆԻ ԶԱՐԳԱՑՄԱՆ ԳՈՐԾՈՒՄ**

Կատարող՝ Ղարիբջանյան Հերմինե Սիմոնի

 անուն ազգանուն, հայրանուն

Ղեկավար ՝ Սարգսյան Շողիկ մ.գ.թ., դոցենտ

 անուն ազգանուն

Գյումրի 2022

**ԲՈՎԱՆԴԱԿՈՒԹՅՈՒՆ**

 **ԷՋ**

1.Դաստիարակության համակարգը տարրական դպրոցում 2-6

2.Գեղարվեստա-գեղագիտական դաստիարակության էությունը տարրական դպրոցում 6-12

ԵԶՐԱԿԱՑՈՒԹՅՈՒՆ 13-14

ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ 15-16

 1

**1. Դաստիարակության համակարգը տարրական դպրոցում**

Դաստիարակությունը մանկավարժության շատ դժվարին բնագավառներից է: Այն նպատակաուղղված ձևավորման պրոցես է, որն իր վերջնական նպատակն է տեսնում հասարակությանը պիտանի և օգտակար անձի ձևավորումը: Ժամանակակից ընկալմամբ դաստիարակչական պրոցեսը դաստիարակի և դաստիարակվողների արդյունավետ փոխազդեցությունն է, որն ուղղված է դրված նպատակին հասնելուն:Կարելի է ասել` դաստիարակությունը նպատակասլաց ներգործությունների ամբողջական համակարգ է, որն ունի մի շարք առանձնահատկություններ: Դաստիարակության առանձնահատկություններից մեկն էլ նրա ամբողջական բնույթն է, որն նշանակում է` դաստիարակվողներին դաստիարակել ոչ թե մեկ ուղղությամբ, այլ դաստիարակության ընդհանուր համակարգի բաղկացուցիչ մասերի բոլոր ուղղություններով. մտավոր, բարոյական, գեղագիտական, ֆիզիկական, իրավական, էկոլոգիական, աշխատանքային:[[1]](#footnote-1)

Ներկայումս աշխարհի շատ երկրներում դաստիարակության բովանդակությունը ներառում է անձի համակողմանի զարգացումը, աշխարհայացքի ձավորումը, մտավոր, բարոյական, աշխատանքային, գեղագիտական, ֆիզիկական, իրավական, տնտեսագիտական, էկոլոգիական զարգացման գործընթացները, արտադպրոցական դաստիարակչական աշխատանքների համակարգը:

Կյանքի համար մատաղ սերնդին նախապատրաստելու ամենակարևոր խնդիրներից մեկը երեխաների և դեռահասների մտավոր զարգացումն է: Բայց մանկավարժական տեսության մեջ և դպրոցական պրակտիկայում այդ զարգացումը ամենևին էլ միատեսակ չի լուծվել պատմական տարբեր ժամանակաշրջաններում:[[2]](#footnote-2) Երեխաները ծնվում են ոչ միատեսակ, ունեն տարբեր անատոմիաֆիզիոլոգիական տվյալներ: Սակայն, բացի բնածին արատներից և ծնողներից ժառանգած որոշ հիվանդությունների առանձին դեպքերից, տվյալները վճռական դեր չեն խաղում երեխաների մտավոր զարգացման մեջ, քանի որ ավարտուն հոգեկան հատկություններ չեն, այլ դաստիարակության, սոցիալական միջոցների հետ անձնավորության ակտիվ փոխգործունեության պայմաններում ծառայում են որպես նրանց առաջացման ու զարգացման սոսկ նախադրյալ:[[3]](#footnote-3)

Բարոյական դաստիարակությունը հասարակական գիտակցության ձև է, դաստիարակության ընդհանուր համակրգի ամենակարևոր բաղադրամասերից մեկը: Բարոյական դաստիարակությունը սերտորեն կապված է դաստիարակության մյուս բաղադրամասերի հետ և մեծ դեր է խաղում անձի համակողմանի ու ներդաշնակ զարգացման հետ: Նրա հիմնական էությունը անձի բարոյական դաստիարակությունն ու բարոյական զարգացումն է:[[4]](#footnote-4)

Կրտսեր տարիքում բարոյական զարգացման առանցք կամ հիմք կարող են հանդիսանալ այն նորմերը, որոնք համամարդկային արժույթներ են: Կրտսեր տարիքում բարոյական զարգացման հիմքը երեխաների մեջ հումանիստական հարաբերությունների ու փոխհարաբերությունների ձևավորումն է: Հետևապես, տարրական դասարաններում դասվարի խնդիրը այդ պետք է լինի: Մարդկանց հետ հաղորդակցումը, շփումը, փոխհարաբերությունները դեպի մարդասիրությունը /հումանիզմը/ տանող ճանապարհներն են:[[5]](#footnote-5)

Աշխատանքային դաստիարակությունը դաստիարակության ընդհանուր համակարգի բաղադրատարրերից մեկն է, որը նպաստում է աճող սերնդի համակողմանի ու ներդաշնակ զարգացման հիմնախնդրի լուծմանը: Այն գտնվում դաստիարակության բովանդակության հետ սերտ կապի մեջ: Դպրոցականի մոտ աշխատանքի նկատմամբ վերաբերմունքի ձևավորումը միաժամանակ առաջատար բարոյական որակների դաստիարակում է և աշխարհայացքի մշակում: Կ. Դ. Ուշինսկին ասում էր. «Միայն աշխատանքի ներքին, հոգեկան կենարար ուժն է իբրև աղբյուր ծառայում մարդկային արժանապատվության, դրա հետ միասին նրա բարոյականության ու երջանկության համար»: Աշխատանքի առաջին մղիչը համառությունն է: Մարդու երջանկությունը առաջին հերթին պայմանավորված է աշխատանքով:

 Ֆիզիկական դաստիարակությունը նույնպես դաստիարակության համակարգի բաղկացուցիչ մասերից է և մեծ նշանակություն ունի անձի համակողմանի ու ներդաշնակ զարգացման համար: Աճող սերնդի առողջությունը պայմանավորված է ֆիզիկական դաստիարակությամբ:

 Կրտսեր դպրոցականի զարգացման գործում կարևոր նշանակություն ունի նաև էկոլոգիական դաստիարակությունը: Էկոլոգիական դաստիարակություն հիմքում ընկած է բնությունը, նրա հավասարակշռության պահպանությունը: Շրջակա միջավայրի պահպանությանը իրենց գործուն մասնակցությունը պիտի ունենան ընտանիքը, դպրոցը, ողջ հասարակությունը: Այս գործում մեծ է հատկապես դպրոցի դերը, քանի որ այստեղ է իրագործվում կազմակերպված, պլանավորված դաստիարակությունը:

Մշտապես պետք է իմանալ, որ անձի համակողմանի և ներդաշնակ զարգացումը ենթադրում է աճող սերնդի մտավոր, բարոյական, աշխատանքային, գեղագիտական, ֆիզիկական, իրավական, տնտեսագիտական, էկոլոգիական դաստիարակություն: Որպեսզի անձը նշված ուղղություններով ունենա և զարգացածություն, և դաստիարակվածություն, կարևոր է, որ այդ երկուսը ներդաշնակված լինեն մարդու անձի մեջ: Ահա սա է առաջատար նպատակը: Այդ են հաստատում աշխարհի առաջադեմ մանկավարժները, հոգեբանները, սոցիոլոգները, փիլիսոփաները, ընդհանրապես բոլոր մեծ մտածողները: Ահա թե ինչու այդ հիմնահարցը լուծելու համար մանկավարժական գիտության առջև դրվեց դաստիարակության նկատմամբ զուգակցված, համալիր մոտեցման խնդիր:[[6]](#footnote-6)

Դեռևս 19-րդ դարի վերջին հայ հանճարեղ մանկավարժ Ղ. Աղայանը ‹‹Խորհրդածություն դաստիարակության վերա›› հոդվածում անդրադարձել է ‹‹անձնավորության համակողմանի և ներդաշնակ զարգացում›› հասկացությանը: Ղ. Աղայանը հստակորեն ձևակերպեց մարդու համակողմանի զարգացման իդեալը. Մարդուն դարձնել ուժեղ, խելացի և առաքինի, այսինք՝ տալ նրան մտավոր, ֆիզիկական և բարոյական դաստիարակություն:

‹‹Դաստիարակության միակ նպատակը պիտի լինի զարգացնել մարդու այդ երեք կողմը միասին, որպեսզի նա լինի ուժեղ, խելացի և առաքինի: Ոչ մի մարդու դաստիարակության կերպ պիտի չշեղի այս բնական ճանապարհից միայն նրա համար, թե այս կամ այն կոչումը պիտի ստանա, վասնզի մարդը նախ և առաջ մարդ է, և ապա Կիրակոս կամ Մարկոս››:[[7]](#footnote-7)

Հոգեբանական հետազոտությունները ցույց են տալիս, որ կրտսեր դպրոցականների դաստիարակության գլխավոր խնդիրները լուծվում են մանկության տարիքում, հատկապես տարրական դասարաններում: Տարրական դասարաններում ձևավորվում է դպրոցականների ուսումնասիրությունը(обучаемость):[[8]](#footnote-8)

Երեխաների արժեքների ձևավորման վրա մեծ ազդեցություն ունի գեղագիտական դաստիարակությունը: Գեղեցիկի և բարու փոխհարաբերությունները և համապատասխան արժեքների ձևավորման խնդիրները եղել են բոլոր ժամանակների հետազոտողների ուշադրության կենտրոնում: Որոշ հետազոտողներ հակված են գեղագիտական դաստիարակությունը ներառել բարոյական դաստիարակության մեջ: Հայտնվում է նաև տեսակետ, ըստ որի գեղեցիկը ծառայում է որպես բարոյական դաստիարակվածության մակարդակ: Գեղագիտական դաստիարակության շնորհիվ հնարավոր է դառնում նաև անձի հոգևոր աշխարհի գեղագիտական, բարոյական և ինտելեկտուալ բաղադրիչների միջև լիակատար ներդաշնակության հաստատումը:[[9]](#footnote-9)

Համակողմանի ու ներդաշնակ զարգացած մարդ կարող է համարվել նա, ով ունի նաև գեղագիտական դաստիարակվածություն, կրթվածություն: Գեղագիտական դաստիարակությունը դաստիարակողի ու դաստիարակվողի համատեղ գործունեության գործընթաց է, իսկ գեղարվեստական դաստիարակությունն կազմում է գեղագիտական դաստիարակության կարևորագույն մասն միայն:[[10]](#footnote-10) Հաջորդիվ կանդրադառնանք գեղարվեստական կրթությանն, հասկանալու համար, թե ինչ կապ կա գեղագիտական դաստիարակության և գեղարվեստական կրթության միջև:

**2. Գեղարվեստա-գեղագիտական դաստիարակության էությունը տարրական դպրոցում**

 Դպրոցն արտացոլում է հասարակության բոլոր հակասությունները, որոնցից ամենաարդիականն ու ամենավտանգավորը հոգևոր ճգնաժամն է: Այն, ինչը մենք անվանում ենք հոգևոր կյանք` ներաշխարհի հարստություն, գտնվում է գեղագիտական համակարգի առարկաների ոլորտում.դրանք առավելագույնս բացահայտում են մարդու և նրան շրջապատող աշխարհի գեղեցկությունն ու ներդաշնակությունը, զարգացնում են ճաշակը: Գեղեցիկով և գեղեցիկի միջոցով դաստիարակությունը ձևավորում են ոչ միայն անձի գեղագիտաարժեքային կողմնորոշումը, այլև զարգացնում ստեղծագործելու, աշխատանքային գործունեության մեջ, կենցաղում, արարքներում և վարքի մեջ, ինչպես նաև արվեստում գեղագիտական արժեքներ ստեղծելու ընդունակությունը: Գեղեցիկը կյանքում գեղագիտական դաստիարակության և՛ միջոցն է, և՛ արդյունքը: Այն խտացած է արվեստում, գեղարվեստական գրականության մեջ, անխզելիորեն կապված է բնությանը, հասարակական և աշխատանքային գործունեությանը, մարդկանց կենցաղին, նրանց փոխհարաբերություններում գեղագիտական դաստիարակության համակարգն ամբողջությամբ օգտագործում է իրականության գեղագիտական բոլոր երևույթները:[[11]](#footnote-11)

Մարդու գործունեության հաջողությունը հնարավոր է միայն այն դեպքում, երբ մարդը գեղարվեստորեն զարգանալու հնարավորություն ունի: Միևնույն ժամանակ, ձևավորվում է անձի հոգևոր մշակույթը, սկսում են զարգանալ նրա ստեղծագործական ունակությունները, ստեղծագործական ներուժը: Սա թույլ է տալիս մեկ անգամ ևս շեշտել, որ գեղարվեստական ​​կրթությունն ուղղված է մեզ շրջապատող աշխարհի և այս աշխարհում ընկալման մշակույթի զարգացմանը, օգնում է մարդուն կատարելագործվել և ինքնազարգանալ, սովորեցնում է մեզ ընկալել աշխարհն իր ամբողջ իմաստով` բազմազան և բազմագույն:[[12]](#footnote-12)

Դպրոցականների գեղարվեստական գործունեությունը նպաստում է աշակերտների աշխարհայացքի, բարոյական և գեղագիտական գիտակցության ձևավորմանը` իրականության նկատմամբ դրսևորելով գեղագիտական զգացումներ:[[13]](#footnote-13)

 Ըստ անհատականության կրթության ներքին հոգեբանական տեսության դրույթների, կրտսեր դպրոցական տարիքի երեխաները ունեն բավականին հարուստ զգայական փորձ, արտահայտված հուզականություն, ուրվագծվում է արվեստի գեղագիտական ​​ընկալման նախահակում:[[14]](#footnote-14)

 «Գեղագիտական դաստիարակություն» հասկացությունը շատ ավելի տարողունակ և ընդգրկուն է «գեղարվեստական կրթություն» հասկացությունից, չնայած երբեմն դրանք զբաղեցնում են համանշանակ տեղ: Այս երկու հասկացությունները չեն համընկնում: Գեղագիտական դաստիարակության նպատակը ոչ միայն արվեստի որևէ տեսակին ծանոթացնելն է, այլև կյանքի նկատմամբ ոչ անտարբեր վերաբերմունք ձևավորելը, երեխային ընդհանուր մշակույթի սուբյեկտ դարձնելը: Այն, ինչ ստեղծվել է բարձր ճաշակով, գեղեցիկի կանոններով, հաճելի և հասկանալի է բոլորին: Արվեստի հետ շփումը հարստացնում է մարդուն: Գեղեցիկը, ներդաշնակը տեսնելու պահանջը վերածվում է այն ստեղծելու ցանկության:[[15]](#footnote-15) Կրտսեր դպրոցականների գեղագիտական ընկալման դաստիարակության գործում անհրաժեշտ է լայնորեն կիրառել բանաստեղծությունները, երգերը անգիր սերտելու, լավագույն նկարիչների նկարների վերարտադրությունները ցուցադրելու մեթոդը:

Կարևոր է տարրական դպրոցում հարստացնել սովորողների պատկերացումները մարդու հույզերի հաղորդման գեղարվեստական միջոցների մասին, որոնք կիրառվում են կերպարվեստի, երաժշտության և գրականության մեջ: Արվեստում իրականության պատկերման գեղարվեստական միջոցների ճանաչողության համակարգում մեծ նշանակություն ունի սովորողների կողմից այնպիսի ըմբռնումների գիտակցումը և յուրացումը, ինչպիսիք են ստեղծագործության հորինվածքը, գունահամակարգը, նրա բովանդակությունը, պատումը, գեղարվեստական պատկերը, կերպարը, մակդիրը, փոխաբերությունը, համեմատությունը, մինորը և մաժորը երաժշտության մեջ և այլն:[[16]](#footnote-16) 20-րդ դարի վերջին տեղի ունեցած սոցիալ-մշակութային, քաղաքական և տնտեսական փոփոխությունները զգալիորեն ազդեցին հասարակության արժեքային կողմնորոշումների, մատաղ սերնդի դաստիարակության գործընթացի վրա: Մանկավարժական հետազոտությունների ծրագրերը և կարգավորող փաստաթղթերի վերլուծությունը հիմք է տալիս դիտարկելու գեղարվեստական կրթությունը` որպես գեղագիտական դաստիարակության համակարգի կարևոր բաղադրիչ:[[17]](#footnote-17) Գրական մանկավարժական որոշ աղբյուրներում և առօրյա կյանքում երբեմն չեն տարբերակվում «գեղագիտական դաստիարակություն» և «գեղարվեստական դաստիարակություն» հասկացությունները: Հայ մանկավաժները գեղարվեստական դաստիարակությունն դիտարկում են որպես գեղագիտական դաստիարակության բաղադրամաս և իրենց աշխատություններում անդրադարձել են նաև գեղարվեստական կրթության ու դաստիարակության հարցերին: Նկատի ունենք հատկապես Ա.Բալյանի «Դպրոցականների գեղագիտական դաստիարակությունը»(1979) և «Էսթետիկական դաստիարակության տեսություն»(1980), Ա.Բալյանի և Լ.Ներսիսյանի «Գեղագիտական դաստիարակության տեսություն» «Գեղագիտական դաստիարակության սկզբունքները»(1990, ռուս.), Ռ.Աթայանի «Դպրոցականների գեղագիտական դաստիարակությունը»(1974), Յ.Խաչիկյանի «Արվեստի էսթետիկայի հարցերը»(1978), Մ.Մելքումյանի «Էսթետիկայի դաստիարակության ընդհանուր խնդիրներն և կենսագործման մի քանի ուղիները»(1961), Լ.Ներսիսյանի «Դպրոցականների գեղագիտական դաստիարակության և գեղարվեստական կրթության համակարգի տեսական հիմնավորումը»/2002/, «Արվեստի փիլիսոփայական ընդհանրությունը»/2003/ և այլ աշխատություններ:

Հիմք ընդունելով կրթության և արվեստի առաջադրանքներն ու գործառույթները նման լինելու դրույթը (Լ. Ն. Ստոլովիչ), կարելի է պնդել, որ մարդկային մշակութային գործունեության այս ոլորտների միավորումը կամրապնդի և՛ կրթությունը, և՛ արվեստը:Այս առումով, կարելի է ասել, որ գոյություն ունի աշխարհը ճանաչելու գիտական ​​և գեղարվեստական ​​ձև: Հետազոտողները նշում են, որ ճանաչողության գիտական ​​ձևը ենթադրում է օբյեկտի բովանդակության ըմբռնում, որի արդյունքն է մարդու կողմից աշխարհի, նրա երևույթների և զարգացման օրինաչափությունների ըմբռնման հետ կապված գիտելիքները: Խոսելով ճանաչողության գեղարվեստական ​​ուղու մասին ՝ մենք նկատի ունենք դրա բովանդակությունը` ապրելը կամ վերապրելը, որի արդյունքը մարդու նկատմամբ հուզական-արժեքային վերաբերմունքն է աշխարհին:[[18]](#footnote-18) Չնայած «էսթետիկա» հասկացությունը կիրառությա մեջ է դրվել միայն 18-րդ դարի կեսերին, սակայն մարդկանց գեղարվեստական պրակտիկայի ու գեղեցիկի, գեղարվեստական գործունեության ու գեղագիտական զգացմունքի նկատմամբ նրանց հայացքների ընդհանրացման փորձերը դասերի պատմություն ունեն:[[19]](#footnote-19)

19-րդ դարի վերջին և 20-րդ դարի գեղարվեստի զգացումն աչքի է ընկնում ոչ միայն տարբեր հոսանքների արագ հերթափոխությամբ, այլև արվեստագետների այնպիսի ձգտումներով, որոնք փորձում են տեսականորեն հիմնավորել իրենց ստեղծագործական պրակտիկան: Գեղագիտական խնդիրների նկատմամբ արվեստի գործիչների չթուլացող հետաքրքրությունը, կյանքի երևույթների նկատմամբ գեղագիտական մոտեցման սկզբունքները հասկանալու և ձևակերպելու նրանց ձգտումն պայմանավորված է նրանով, որ արվեստում իրենց արտացոլումն են գտնում մարդու կողմից իրականության գեղագիտական յուրացման գործընթացները, և գեղարվեստական-պատկերային արտահայտություն է ստանում մարդու գեղագիտական հարաբերությունը աշխարհի նկատմամբ:[[20]](#footnote-20)

 Գեղարվեստական կրթությունը, որը դիտվում է որպես գործընթաց, անխուսափելիորեն ունի հետաձգված և միջանկյալ արդյունք: Կասկած չկա, որ առարկայի գեղարվեստական ​​մշակույթի աճը ազդում է հասարակության մշակութային ներուժի ավելացման վրա: Իսկ գեղարվեստական ​​կրթության բուն արդյունքը կախված է մանկավարժական գործընթացից:[[21]](#footnote-21) Այսպիսով, ժամանակակից պայմաններում գեղարվեստական ​​կրթության արդյունավետ զարգացման համար անհրաժեշտ է համատեղել ուսուցման տեսական և գործնական բաղադրիչները` միաժամանակ ամրապնդելով մասնագիտական ​​բաղադրիչը և անհատի ինքնակատարելագործումը: Գեղարվեստական ​​կրթության խնդիրների լուծումը և դրանց վերացման ուղիներ գտնելը հնարավորություն տվեցին պարզել դրա զարգացման հիմնական ուղղությունները.

1. պետական ​​մակարդակում գեղարվեստական ​​կրթության նկատմամբ վերաբերմունքի ձևավորում, որպես մարդկային գործունեության հատկապես կարևոր ոլորտ, որը չափազանց անհրաժեշտ է հասարակության զարգացման համար.
2. գեղարվեստական ​​կրթության նպատակների, խնդիրների և բովանդակության վերանայում`հիմնված ժամանակակից սոցիալ-մշակութային իրավիճակի բնութագրերի վրա.
3. գեղարվեստական ​​և գեղագիտական ​​ օբյեկտների դերի ուժեղացում` հանրակրթության բոլոր մակարդակներում, ավելացնելով ժամերի քանակը և կրթական ծրագրերի ցանկը.
4. գեղարվեստական ​​կրթության բովանդակության մանկավարժորեն հիմնավորված ընտրություն, ներառյալ ընդհանրացված գիտելիքներ ձեռք բերելու փորձ, ստեղծագործական գործունեության մեթոդներ, հուզական և արժեքային փոխհարաբերություններ.
5. գեղարվեստական ​​կրթության ըմբռնում և կազմակերպում ՝ որպես արժեք, որը ներառում է անձի անձնական արժեքային պատկերացումը շրջապատող աշխարհի, արվեստի և իր ՝ որպես գեղարվեստական ​​և ստեղծագործական արժեքների ստեղծողի գործունեության մեջ.
6. ուսումնական հաստատություններում ազգային ավանդույթների և արվեստին ծանոթանալու այլ ձևերի վերականգնում, պահպանում և զարգացում:
7. գեղարվեստական ​​կրթության ծրագրակազմի և մեթոդաբանական աջակցության, բովանդակության, ձևերի և մեթոդների շարունակական թարմացում`հաշվի առնելով լավագույն ներքին փորձը և համաշխարհային ձեռքբերումները.
8. տեխնոլոգիաների կատարելագործում, նրանց ուշադրությունը դպրոցականների ստեղծագործական զարգացման, նրանց կարողությունների և ինքնուրույն գործընթացների զարգացման վրա.

9.Ուսուցչական կազմի վերապատրաստման համակարգի զարգացում և ուսումնական հաստատությունների նյութատեխնիկական բազայի ամրապնդում:[[22]](#footnote-22)

Գեղագիտա-գեղարվեստական դաստիարակության էության մեջ դրսևորվում են երեք կողմեր՝

1.կրտսեր դպրոցականների գեղագիտական ընկալումներն ու ըմբնումները,

2.գեղագիտական պատկերացումներն ու դատողությունները,

3.գեղագիտական մտածողությունն ու համոզմունքները:

 Առանց այդ որակների կրտսեր դպրոցական տարիքի երեխաները չեն կարող արժևորել ու գնահատել արվեստի գործերը, նրանք չեն ունենա գեղագիտական ճաշակ: Ահա այդ է պատճառը, որ դպրոցականները տարբեր ձևով են ընկալում ու զգում գեղեցիկը:[[23]](#footnote-23)

Տարրական դասարաններում նոր դպրոցական իրավիճակը երեխային դրդում է գեղարվեստական գործունեության իմաստավորման և նպատակաուղղվածության: Սակայն նրա հետաքրքրությունները շարունակում են մնալ կոնկրետ, մակերեսային և ցրված: Կրստեր դպրոցականի ուշադրությունն անկայուն է: Նրան հոգնեցնում են երկարատև դիտումները կամ ունկնդրումները: Բացի այդ, նրան առավել հրապուրում է ստեղծագործական բուն ընթացքը և ոչ արդյունքը: Ուստի հարկ է նրան պահել իր հետաքրքրությունների դաշտում:[[24]](#footnote-24)

**ԵԶՐԱԿԱՑՈՒԹՅՈՒՆ**

Մեր կողմից կատարված տեսական ուսումնասիրությունների և սոցիոլոգիական հարցումների վերլուծության արդյունքում հանգեցինք հետևյալ եզրակացության.

* Ուսումնասիրել ենք «Հրաշք տետր»-ի կիրառման նշանակությունը գեղարվեստական կրթության ձևավորման գործում: Դասվարների կեսից ավելին կարևորություն են տալիս տետրի կիրառմանը և մեծ ուշադրությամբ հետևում են աշակերտների կողմից կատարված աշխատանքներին:
* Դաստիարակությունը մանկավարժության շատ դժվարին բնագավառներից մեկն է, որի վերջնական նպատակն է հասարակությանը պիտանի և օգտակար անձի ձևավորումը: Դսատիարակության բաղադրատարրերի փոխկապակցվածությունը տարրական դասարաններում, իր մեջ ներառում է դաստիարակության յուրաքանչյուր բաղադրատարրերի խնդիրները, նպատակները ինչպես նաև իրականացման ուղիները: Այն նպաստում է աճող սերնդի համակողմանի ու ներդաշնակ զարգացման հիմնախնդրի լուծմանը:
* Կրտսեր դպրոցական տարիքի երեխաներն ունեն գեղարվեստա-գեղագիտական զարգացման մեծ հնարավորություններ: Այդ գործունեության ճիշտ կազմակերպումը նպաստում է գեղարվեստական ընդունակությունների զարգացմանը: Այս ամենը նախադրյալ է ավելի մեծ տարիքում երաժշտական, գրական ընդունակությունների, նկարչական ընդունակության զարգացման համար:
* Կրտսեր դպրոցականների գեղարվեստական կրթության ձևավորումը տարրական դպրոցում առաջնային է համարվում, քանի որ կրտսեր դպրոցական տարիքում է դրվում գեղագիտական դաստիարակության հիմքը և ձևավորվում գեղարվեստական կարողությունները:
* Գեղարվեստական կրթության միջոցները բազմազան են և դրանք կախված են մի շարք գործոններից, անհրաժեշտ է հաշվի առնել կրտսեր դպրոցականների գեղարվեստական կարողությունները ձևավորելիս նրանց անհատական և
* 13
* տարիքային առանձնահատկությունները, գեղարվեստական կրթության

առանձնահատկությունները տարրական դպրոցում և իրականացման մեթոդները:

* Կատարած վերլոօւծությունները ցույց տվեցին, որ տարրական դասարաններում գեղարվեստական կրթության ձևավորումն դասվարներն կազմակերպում են «Տեխնոլոգիա» և «Կերպարվեստ» առարկաների, միջոցառումների, էքսկուրսիաների, գեղեցիկ ձևավորված դասարանների, հեքիաթների, ֆիլմերի, մուլտֆիլմերի, երաժշտության ունկնդրման, ինչպես նաև պաստառների ձևավորման և «Հրաշք տետր»-ի կիրառման մեթոդներով:

14

 **ՕԳՏԱԳՈՐԾՎԱԾ ԳՐԱԿԱՆՈՒԹՅԱՆ ՑԱՆԿ**

Աթայան Ռ.,Աշակերտների գեղագիտական դաստիարակությունը, Երևան, 1974:

Աղայան Ղ., Խորհրդածություն դաստիարակության վերաբերյալ, ‹‹Հայ մանկավարժներ››, հ.1, Երևան, 1958, էջ 352:

1. Ամիրջանյան Յ.Ա., Սահակյան Ա.Ս., Մանկավարժություն, Երևան, 2005:
2. Բորև Յու., Գեղագիտություն, ‹‹Հայաստան›› հրատարակչություն, Երևան, 1982:
3. Թեմուրյան Ա., Ղալաչյան Ժ., Ժամանակակից դեռահասի բարոյական արժեքների ձևավորումը, «ՄխիթարԳոշ», Գիտամեթոդական հանդես, 2.2020, էջ 197-205:
4. Խաչատրյան Ն., Գեղարվեստական կրթության նպատակը, ուղիներն ու միջոցները հանրակրթական դպրոցում, «Մխիթար Գոշ», Գիտամեթոդական հանդես, 4-6.2012, էջ 22-24:
5. Կովայլով Ն.Ե., Մանկավարժության ներածություն, Երևան, 1977:
6. Հարությունյան Ա., Գեղարվեստական դաստիարակության հիմնախնդրի պատմական զարգացման փուլերը, «Մանկավարժություն», ամսագիր, 2.2017, էջ 28-35:
7. Ներսիսյան Լ.Ս., Գեղարվեստական կրթությունը գեղագիտական դաստիարակության սոցիալական հիմք, Գեղարվեստական հիմք, Երևան, 2005, էջ 3-12:
8. Պապիկյան Կարինե, Գեղարվեստական կրթությունը որպես գեղագիտական դաստիարակության բաղադատարր, «Մխիթար Գոշ», Գիտամեթոդական հանդես, 4-6.2012, էջ 19-21:
9. Քոչարյան Լ., Գեղագիտական դաստիարակության խնդիրները, Ընտանիք և դպրոց, գիտամեթոդական ամսագիր, 1.2010, էջ 11-17:

Ананьев Б.Г., Избранные психологические труды, в 2-х т.2, “Педагогика”, 1980:

1. Подласый И. П., Педагогика, теория и технологии воспитания, Москва 2007:

Неменский Б.П., Роль искусств в системе общего образования: Чему и зачем мы учим, М.,’’Начальная школа’’, 2000:

 15

Неменский Б.М., Мудрость красоты, М., “Просвещение”, 1981, с.28:

Рахимбаева И. Э., Художественное образование в современном мире и перспективы его развития // Современные проблемы науки и образования. – 2018. – № 4:

1. Сергеева Б.В., Петренко Н.А. Эстетическое воспитание младших школьников // Современные наукоемкие технологии. – 2016. – № 12-2. – С. 428-432:
2. Любимова,Ю.С. Эстетическое воспитание и художественное образование младших школьников / Ю.С.Любимова // Пачатковаяшкола.–2007.–No1.–С.38–40:

 16

1. Ամիրջանյան Յ.Ա., Սահակյան Ա.Ս., Մանկավարժություն, Երևան, 2005, էջ 270: [↑](#footnote-ref-1)
2. Կովայլով Ն.Ե., Մանկավարժության ներածություն, Երևան, 1977, էջ 112:

 2 [↑](#footnote-ref-2)
3. Կովայլով Ն.Ե., Մանկավարժության ներածություն, Երևան, 1977, էջ 116: [↑](#footnote-ref-3)
4. Ամիրջանյան Յ.Ա., Սահակյան Ա.Ս., Մանկավարժություն, Երևան, 2005, էջ 357: [↑](#footnote-ref-4)
5. Ամիրջանյան Յ.Ա., Սահակյան Ա.Ս., Մանկավարժություն, Երևան, 2005, էջ 362:

 3 [↑](#footnote-ref-5)
6. Ամիրջանյան Յ.Ա., Սահակյան Ա.Ս., Մանկավարժություն, Երևան, 2005, էջ 178:

 4 [↑](#footnote-ref-6)
7. Աղայան Ղ., Խորհրդածություն դաստիարակության վերաբերյալ, ‹‹Հայ մանկավարժներ››, հ.1, Երևան 1958, էջ 352: [↑](#footnote-ref-7)
8. Ананьев Б.Г., Избранные психологические труды, в 2-х т.2, “Педагогика”, 1980 с. 12. [↑](#footnote-ref-8)
9. Թեմուրյան Ա., Ղալաչյան Ժ., Ժամանակակից դեռահասի բարոյական արժեքների ձևավորումը, <<Մխիթար Գոշ>>, Գիտամեթոդական հանդես, 2.2020, էջ 203: [↑](#footnote-ref-9)
10. Աթայան Ռ.,Աշակերտների գեղագիտական դաստիարակությունը, Երևան1974, էջ 5:

 5 [↑](#footnote-ref-10)
11. Հարությունյան Ա., Գեղարվեստական դաստիարակության հիմնախնդրի պատմական զարգացման փուլերը, <<Մանկավարժություն>>, ամսագիր, 2.2017, էջ 28:

 6 [↑](#footnote-ref-11)
12. Рахимбаева И.Э. Художественное образование в современном мире и перспективы его развития // Современные проблемы науки и образования. – 2018. – № 4. [↑](#footnote-ref-12)
13. Պապիկյան Կ., Գեղարվեստական կրթությունը որպես գեղագիտական դաստիարակության բաղադատարր, <<Մխիթար Գոշ>>, Գիտամեթոդական հանդես, 4-6.2012, էջ 19: [↑](#footnote-ref-13)
14. Сергеева Б.В., Петренко Н.А. Эстетическое воспитание младших школьников // Современные наукоемкие технологии. – 2016. – № 12-2. – С. 429: [↑](#footnote-ref-14)
15. Պապիկյան Կ., Գեղարվեստական կրթությունը որպես գեղագիտական դաստիարակության բաղադատարր, <<Մխիթար Գոշ>>, Գիտամեթոդական հանդես, 4-6.2012, էջ 20:

 7 [↑](#footnote-ref-15)
16. Հարությունյան Ա., Գեղարվեստական դաստիարակության հիմնախնդրի պատմական զարգացման փուլերը, <<Մանկավարժություն>>, ամսագիր, 2.2017, էջ 29: [↑](#footnote-ref-16)
17. Любимова,Ю.С., Эстетическое воспитание и художественное образование младших школьников / Ю.С.Любимова // Пачатковаяшкола.–2007.–No1.–С.39.

 8 [↑](#footnote-ref-17)
18. Рахимбаева И.Э. Художественное образование в современном мире и перспективы его развития // Современные проблемы науки и образования. – 2018. – № 4. [↑](#footnote-ref-18)
19. Հարությունյան Ա., Գեղարվեստական դաստիարակության հիմնախնդրի պատմական զարգացման փուլերը, <<Մանկավարժություն>>, ամսագիր, 2.2017, էջ 29:

 9 [↑](#footnote-ref-19)
20. Հարությունյան Ա., Գեղարվեստական դաստիարակության հիմնախնդրի պատմական զարգացման փուլերը, <<Մանկավարժություն>>, ամսագիր, 2.2017, էջ 34: [↑](#footnote-ref-20)
21. Рахимбаева И.Э. Художественное образование в современном мире и перспективы его развития // Современные проблемы науки и образования. – 2018. – № 4.

 10 [↑](#footnote-ref-21)
22. Рахимбаева И.Э., Художественное образование в современном мире и перспективы его развития // Современные проблемы науки и образования. – 2018. – № 4.

 11 [↑](#footnote-ref-22)
23. Քոչարյան Լ., Գեղագիտական դաստիարակության խնդիրները, Ընտանիք և դպրոց, գիտամեթոդական ամսագիր, 1.2010, էջ 13: [↑](#footnote-ref-23)
24. Նույն տեղում, էջ 15:

 12 [↑](#footnote-ref-24)